Aktrise Dakota Johnson se maskara-geheim | SARIE
Dakota Johnson FOTO: Mark Suban / ©A.M.P.A.S.
17 Augustusus 2017
Ons is mal daaroor as bekendes hul slim en interessante skoonheidsgeheime deel!
Die Amerikaanse aktrise Dakota Johnson, bekend vir haar rol in die 50 Shades of Grey-flieks, het onlangs in ’n onderhoud met die tydskrif Glamour ’n maskara-truuk gedeel wat sy by haar ouma, die veteraan-aktrise Tippi Hedren, geleer het.
A post shared by MELANIE (@melanie_griffith57) on Aug 13, 2017 at 11:00am PDT
In die onderhoud vertel Dakota dat haar ouma eendag gesien het hoe sy maskara aanwend. “Sy sê toe vir my as jy ’n grimeerspieëltjie laag op jou skoot hou en die maskara aanwend terwyl jy afkyk, sal jou wimpers van wortel tot punt bedek word.”
Dakota, Mama and me. 3 generations of actress’s. Vanity Fair is so sweet to have us
Ons het dié wenk probeer en dit werk inderdaad! Ons dink dis ’n slim truuk om te gebruik wanneer jy vinnig deur die dag jou maskara moet aanwend of opknap.
Dakota kom omtrent uit ’n sterbelaaide familie uit. Haar pa is die akteur en sanger Don Johnson en haar ma die aktrise Melanie Griffith. Melanie se tweede huwelik is met die Spaanse akteur en sanger, Antonio Banderas. Ouma Tippi (Melanie se ma) was ’n bekende aktrise en model in die 1960’s.
@donjohnson and @dakotajohnson at her premier of How to be Single…. She’s amazing! The movie is so funny, you laugh, you cry! Don is a #veryprouddaddy and I am a very #proudmama
A post shared by MELANIE (@melanie_griffith57) on Feb 3, 2016 at 8:54pm PST
Dakota and Mama photo by Mario Testino 20014 #proudmama # love @mariotestino
A post shared by MELANIE (@melanie_griffith57) on Feb 14, 2015 at 3:00pm PST
Dié maskaras is nuut op die rak:
1. Revlon Mega Multiplier Mascara (R169)
Dié formule gee jou wimpers volume en lengte en is boonop waterbestand.
2. Max Factor Excess Volume Extreme Impact Mascara (R210)
Skep eers hope volume met die een borselpunt en maak jou wimpers dan gitswart met die ander borselpunt.
3. L’Oréal Paris False Lash Superstar X Fiber (R200)
’n Wimper-basislaag en maskara in een!
4. Elizabeth Arden Lasting Impression Mascara (R365)
Die spiraalvormige borsel van dié maskara sorg dat elke wimperhaartjie individueel bedek word vir definisie.
5. Maybelline The Colossal Big Shot Volum’ Express Mascara (R150)
Net een lagie is nodig vir oë wat wawyd oop lyk.
Bronne: www.glamour.com, www.usmagazine.com
Kyk! Nuwe, maklike tegniek vir golwende hare
LEES NÓG Ons is mal oor dié manikuur wat die skoonheidswêreld oorneem
Ster-patrone en -motiewe oorheers tans die modewêreld. Nou is dit ook gewild vir jou naels! Ons is mal daaroor en dis boonop nie so moeilik om sélf te skep nie. Nadat modelle twee maande gelede by die Amerikaanse ontwerper Tommy …